ΕΠΙΤΡΟΠΗ ΤΟΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξίλλ(ς, 22.11.1995 
COM(95)541 τελικό 
ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ 
ΓΙΑ ΤΗ ΒΕΛΤΙΩΣΗ ΤΩΝ ΣΧΕΣΕΩΝ ΜΕΤΑΞΥ ΤΗΣ ΕΥΡΩΠΑΪΚΗΣ ΕΝΩΣΗΣ ΚΑΙ 
ΤΩΝ ΧΩΡΩΝ ΤΟΥ ΣΥΜΒΟΥΛΙΟΥ ΣΥΝΕΡΓΑΣΙΑΣ ΤΟΥ ΚΟΛΠΟΥ (ΣΣΚ) 

?ύνοψη 
Αμέσως μετά τη σύσταση του Συμβουλίου Συνεργασίας του Κόλπου από την 
Σαουδική Αραβία, το Κουβέιτ, το Μπαχρέιν, το Κατάρ, τα Ηνωμένα Αραβικά 
Εμιράτα και το Ομάν, το 1981, το ΣΣΚ έλαβε την πρωτοβουλία να εγκαθιδρύσει 
στενές σχέσεις και να συνάψει συμφωνία ελευθέρων συναλλαγών με την Ευρωπαϊκή 
Κοινότητα. Η απάντηση της Κοινότητας ήταν θετική, δεδομένης της οικονομικής 
σημασίας που έχουν οι χώρες αυτές και της στρατηγικής σημασίας της περιοχής του 
Κόλπου. 
Το 1988 συνήφθη συμφωνία συνεργασίας και άρχισαν διαπραγματεύσεις περί 
ελευθέρων συναλλαγών το 1990. Από τότε δεν σημειώθηκε πρόοδος στις 
διαπραγματεύσεις περί ελευθέρων συναλλαγών, ήσαν δε περιορισμένα τα 
αποτελέσματα της συμφωνίας συνεργασίας. Οι δύο πλευρές πραγματοποίησαν 
υπουργική σύνοδο της Τρόϊκας στην Γρανάδα, στις 20 Ιουλίου 1995 για να 
προσδώσουν νέα ώθηση και δύναμη στις σχέσεις τους. 
Η ΕΕ και το ΣΣΚ έχουν στενή οικονομική αλληλεξάρτηση. Το ΣΣΚ αποτελεί την 
πέμπτη μεγαλύτερη εξαγωγική αγορά της ΕΕ1 και την μόνη αγορά όπου η ΕΕ 
παρουσιάζει σταθερό εμπορικό πλεόνασμα. Το 1994 οι εξαγωγές της ΕΕ στο ΣΣΚ 
ανήλθαν συνολικά σε 19,3 δισεκατομμύρια ECU. Το ΣΣΚ παρέχει το 23,7% των 
εισαγωγών πετρελαίου της ΕΕ, αποτελεί τον μεγαλύτερο ενιαίο προμηθευτή και 
διαθέτει τα μεγαλύτερα αποθέματα πετρελαίου παγκοσμίως καθώς και σημαντικά 
αποθέματα φυσικού αερίου. Η ΕΕ αποτελεί σημαντική εξαγωγική αγορά για το 
ΣΣΚ καθώς και σημαντική πηγή επενδύσεων. 
Οι υπουργοί της Τρόϊκας ΕΕ και ΣΣΚ συνελθόντες στη Γρανάδα για να εγγυηθούν 
την πρόοδο προς μια δυναμική, αμοιβαία επωφελή και στρατηγικώς σημαντική 
σχέση, προέβησαν στις εξής συστάσεις: 
• να ενισχυθεί ο πολιτικός διάλογος ΕΕ-ΣΣΚ· 
• να ενθαρρυνθεί η οικονομική συνεργασία και να προταθούν λύσεις για την 
άρση των εμποδίων στις συνεχιζόμενες διαπραγματεύσεις περί ελευθέρων 
συναλλαγών· 
• να δημιουργηθούν μέσα συνεργασίας τα οποία συμβάλλουν στη βελτιωμένη 
αμοιβαία γνώση και κατανόηση, ιδίως στον πολιτιστικό και επιστημονικό 
τομέα. 
Οι δύο πλευρές υποστήριξαν τις συστάσεις αυτές και θα ληφθούν αποφάσεις για την 
εκτέλεση τους στα πλαίσια της επόμενης συνόδου του Μικτού Υπουργικού 
Συμβουλίου ΕΕ-ΣΣΚ Συνόδου που θα πραγματοποιηθεί στο Λουξεμβούργο τον 
Απρίλιο 1996. 
1 Σημασία των εξαγωγικών αγορών της ΕΕ (1994) ΙΙΠΑ, Ιαπωνία, Κεντρική και Ανατολική 
Ευρώπη, ASEAN, ΣΣΚ. /Η 
Βάση για την ενίσχυση του πολιτικού διαλόγου ΕΕ-ΣΣΚ αποτελούν τα κοινά 
πολιτικά συμφέροντα και συμφέροντα ασφάλειας. Οι χώρες της ΕΕ έπαιξαν 
σημαντικό ρόλο για την ασφάλεια στον Κόλπο κατά τον πόλεμο μεταξύ Ιράν και 
Ιράκ καθώς και για την απελευθέρωση του Κουβέιτ. Η ΕΕ επιβεβαιώνει την συνεχή 
μέριμνα της για την ασφάλεια στο ΣΣΚ, στο πλαίσιο της κοινής εξωτερικής 
πολιτικής και πολιτικής ασφάλειας. Ο ενισχυμένος πολιτικός διάλογος θα 
διευκολύνει επίσης την ΕΕ και το ΣΣΚ να εκτιμήσουν με καλύτερο τρόπο και να 
συντονίσουν την υποστήριξη τους στην ειρηνευτική διαδικασία στη Μέση Ανατολή 
και να συζητήσουν διεθνή ζητήματα κοινού ενδιαφέροντος. Προτείνεται η 
πραγματοποίηση Συνόδων, δύο φορές το χρόνο, σε επίπεδο ανωτέρων υπαλλήλων. 
Τα οικονομικά συμφέροντα ΕΕ-ΣΣΚ βασίζονται στην ενεργειακή αλληλεξάρτηση. 
Αυτή ενισχύεται με τις αυξημένες επενδύσεις ΕΕ-ΣΣΚ σταυροειδούς συμμετοχής με 
την κάθετη ολοκλήρωση και με τις βιομηχανικές ενώσεις. Μια συμφωνία ελευθέρων 
συναλλαγών αποτελεί μακροπρόθεσμο πλαίσιο για παρόμοιες εξελίξεις. Επιπλέον 
συμφέρει αντικειμενικά και τις δύο πλευρές. Εξασφαλίζει στην ΕΕ ατελή πρόσβαση 
στην 5η μεγαλύτερη εισαγωγική αγορά και ατελή πρόσβαση για τις εξαγωγές του 
ΣΣΚ στην αγορά της ΕΕ, η οποία πιθανόν θα απαριθμεί στις αρχές του ερχόμενου 
αιώνα 500 εκατομ. κατοίκους. Η Ευρωπαϊκή Επιτροπή και οι ανώτεροι υπάλληλοι 
του ΣΣΚ θα πρέπει να καταβάλουν κάθε προσπάθεια για να άρουν τα εμπόδια κατά 
τις διαπραγματεύσεις, ώστε να υποβληθούν συγκεκριμένες προτάσεις στο Συμβούλιο 
και στους Υπουργούς της ΕΕ-ΣΣΚ κατά την σύνοδο του Απριλίου 1996. Η σύναψη 
συμφωνίας ελευθέρων συναλλαγών θα αποτελέσει την μοναδική σημαντικότερη 
εγγύηση για μια σταθερή και στενή σχέση ΕΕ-ΣΣΚ. Βέβαια, η ταχύτητα και οι 
συγκεκριμένες ενέργειες, μέσω των οποίων επιδιώκουμε να δημιουργήσουμε μια 
ζώνη ελευθέρων συναλλαγών, πρέπει να βασίζονται στην προσεκτική εξέταση των 
πλεονεκτημάτων και μειονεκτημάτων τα οποία ενδέχεται να προκύψουν στο πλαίσιο 
κάθε ενέργειας, στους βιομηχανικούς τομείς των δύο πλευρών, οι οποίοι ειδικότερα 
θίγονται. 
Το σχέδιο ανακοίνωσης τονίζει την ανάγκη προσδιορισμού νέων τομέων 
συνεργασίας και ενθάρρυνσης ευρύτερης αμοιβαίας γνώσης και κατανόησης. Η 
ενίσχυση του πολιτικού διαλόγου συμβάλλει στους εν λόγω στόχους, επιτρέποντας 
μια ουσιαστικότερη συζήτηση των θεμάτων περί ανθρωπίνων δικαιωμάτων και 
δημοκρατίας. Νέο νευραλγικό τομέα αποτελεί η αποκεντρωμένη συνεργασία σε 
επίπεδο κοινωνίας των πολιτών. Προγράμματα τα οποία έχουν ήδη εφαρμοσθεί στο 
πλαίσιο της Μεσογειακής πολιτικής της ΕΕ μπορούν να ληφθούν ως πρότυπα. Θα 
ήταν αξιόλογη η συμμετοχή του ΣΣΚ στην Ευρω-Αραβική Σχολή Διαχείρισης στη 
Γρανάδα και στην επιστημονική συνεργασία ΕΕ-ΣΣΚ, στους τομείς του 
περιβάλλοντος και της ενέργειας, ειδικότερα της ηλιακής ενέργειας. Η Ευρωπαϊκή 
Επιτροπή, εγκαινιάζοντας αντιπροσωπεία στο Ριάντ, διαπιστευμένη σε κάθε χώρα 
του ΣΣΚ και στη γραμματεία του ΣΣΚ, συμβάλλει άμεσα στην ενίσχυση της 
συνεργασίας, βελτιώνοντας την αποτελεσματικότητα των μέσων επιχειρηματικής 
συνεργασίας της ΕΕ και προωθώντας περαιτέρω επαφές και κατανόηση. 
Η επιτυχής εφαρμογή των εν λόγω συστάσεων θα οδηγήσει στην ποιοτική βελτίωση 
των σχέσεων ΕΕ-ΣΣΚ. Το ΣΣΚ αποτελεί περιφέρεια σημαντικής στρατηγικής 
* .-2 
σημασίας για την ΕΕ. Μια ισχυρότερη διαπεριφερειακή σχέση συμπληρώνει και 
υποστηρίζει τις υφιστάμενες στενές διμερείς σχέσεις μεταξύ των χωρών της ΕΕ και 
του ΣΣΚ. Ωστόσο προϋποθέτει ότι το ΣΣΚ συνεχίζει να ενισχύει την περιφερεική, 
οικονομική, πολιτική και στρατιωτική συνεργασία. Η συνεχής έμφαση της ΕΕ στις 
σχέσεις με το ΣΣΚ σε περιφερειακό επίπεδο δεν σημαίνει ότι παραμελούνται οι 
παράλληλες διμερείς σχέσεις με κάθε χώρα του ΣΣΚ. 
Η Επιτροπή συνιστά στο Συμβούλιο να επιβεβαιώσει την στρατηγική σημασία μιας 
ισχυρής περιφερειακής ομάδας ΣΣΚ και τη δέσμευση του να αναπτύξει ισχυρή σχέση 
ΕΕ-ΣΣΚ. Σύμφωνα με τις συστάσεις της Υπουργικής Συνόδου της Τρόϊκας στη 
Γρανάδα και την διαπραγματευτική οδηγία, η Επιτροπή επιδιώκει την περάτωση των 
διαπραγματεύσεων περί ελευθέρων συναλλαγών και την υποβολή προτάσεων για την 
διεύρυνση της συνεργασίας ΕΕ-ΣΣΚ και για τα περιφερειακά, αποκεντρωμένα 
προγράμματα συνεργασίας. 
/Η 
ΓΙΑ ΤΗ ΒΕΛΤΙΩΣΗ ΤΩΝ ΣΧΕΣΕΩΝ ΜΕΤΑΞΥ ΤΗΣ ΕΥΡΩΠΑΪΚΗΣ ΕΝΩΣΗΣ ΚΑΙ 
ΤΩΝ ΧΩΡΩΝ ΤΟΥ ΣΥΜΒΟΥΛΙΟΥ ΣΥΝΕΡΓΑΣΙΑΣ ΤΟΥ ΚΟΛΠΟΥ (ΣΣΚ) 
1. ΕΙΣΑΓΩΓΗ 
Το Συμβούλιο Συνεργασίας του Κόλπου, αμέσως μετά την ίδρυση του το 1981 από τις 
αρχικές χώρες μέλη οι οποίες εξακολουθούν να το απαρτίζουν σήμερα (Σαουδική Αραβία, 
Κουβέιτ, Μπαχρέιν, Κατάρ, Ηνωμένα Αραβικά Εμιράτα και Ομάν) έλαβε την πρωτοβουλία 
να συνάψει στενές σχέσεις και συμφωνία ελευθέρων συναλλαγών με την Ευρωπαϊκή 
Κοινότητα. Η ανταπόκριση της Κοινότητας ήταν θετική, δεδομένου ότι αναγνωρίζει την 
ζωτική σημασία που έχουν οι χώρες αυτές για τον εφοδιασμό σε πετρέλαιο της οικονομίας 
της και, σε ευρύτερο επίπεδο τον ρόλο τους ως προμηθευτών ενέργειας στην διεθνή 
οικονομία. Η Κοινότητα αναγνωρίζει επίσης την σημασία της περιφερειακής οργάνωσης 
των εν λόγω χωρών για την προώθηση της σταθερότητας στην περιοχή του Κόλπου, η οποία 
έχει στρατηγική σημασία. 
Το θεσμικό πλαίσιο για την σύναψη σχέσεων ΕΚ-ΣΣΚ ετέθη το 1988, όταν η Ευρωπαϊκή 
Κοινότητα και οι χώρες μέλη του ΣΣΚ συνήψαν συμφωνία συνεργασίας. Η συμφωνία 
συνεργασίας ΕΚ-ΣΣΚ αποτελεί την πρώτη συμφωνία μιας νέας γενιάς διεθνών συμφωνιών 
της ΕΚ, η οποία περιελάμβανε διατάξεις για την ολοκλήρωση και την σταθεροποίηση των 
σχέσεων προβλέποντας την διαπραγμάτευση συμφωνίας ελευθέρων συναλλαγών. Με την 
σύναψη της συμφωνίας συνεργασίας, τα δύο μέρη αναγνωρίζουν την αντικειμενική σημασία 
των σχέσεων τους με βάση την οικονομική και ενεργειακή αλληλεξάρτηση. 
Αφού η Επιτροπή επιβεβαίωσε την δέσμευση της ΕΚ να αναπτύξει σχέσεις ελευθέρων 
συναλλαγών με το ΣΣΚ, έλαβε από το Συμβούλιο την πρώτη διαπραγματευτική οδηγία το 
1990. Ο πόλεμος του Κόλπου το 1990/91 αποτελεί τραυματική εμπειρία για τις χώρες του 
ΣΣΚ. Παρακίνησε την άμεση ευρωπαϊκή αλληλεγγύη και συμμετοχή στην διεθνή συμμαχία, 
η οποία διευκόλυνε την απελευθέρωση του Κουβέιτ. Μετά τον πόλεμο του Κόλπου, αφού 
το ζήτησαν οι χώρες του ΣΣΚ, η Ευρωπαϊκή Κοινότητα τροποποίησε την πρώτη της 
διαπραγματευτική οδηγία ώστε να προβλέπει μεγαλύτερη ισορροπία και περιορισμένη 
μεταβατική περίοδο. Η δεύτερη διαπραγματευτική εντολή περιελάμβανε πλήρεις διατάξεις 
για την κατάργηση των δασμών και μεταβατικά μέτρα, ώστε να ληφθούν υπόψη οι 
ιδιαιτέρως ευαίσθητοι τομείς στην ΕΕ, και οι νεοσύστατες βιομηχανίες στο ΣΣΚ. 
Ωστόσο, δεν σημείωσαν καμμία πρόοδο οι διαπραγματεύσεις για την σύναψη συμφωνίας 
ελευθέρων συναλλαγών από τότε που εκδόθηκε η δεύτερη διαπραγματευτική οδηγία. Από 
πλευράς του ΣΣΚ δεν δόθηκε πλήρης απάντηση στις προτάσεις της ΕΚ. Αντίθετα, τον 
Απρίλιο του 1993, επέμειναν ότι οι διαπραγματεύσεις περί ελευθέρων συναλλαγών πρέπει 
κατ'αρχήν να εστιασθούν σε τομείς προτεραιότητας και υπέβαλαν προτάσεις για τον 
ενεργειακό τομέα, οι συνέπειες των οποίων θα περιόριζαν την ικανότητα της ΕΚ να 
επιβάλει φόρο επί του άνθρακα, πρόταση η οποία κατά την άποψη του ΣΣΚ παραβλάπτει 
τα ενεργειακά τους συμφέροντα. 
1-2 
Παράλληλα με τις διαπραγματεύσεις περί ελευθέρων συναλλαγών, αργοπόρησαν και ήταν 
περιορισμένα τα συγκεκριμένα συμπεράσματα από τη συμφωνία συνεργασίας: 
• Συνεργασία στον χώρο των τελωνείων και από φέτος, όσον αφορά τα πρότυπα. 
• Συνεργασία στον τομέα της ενέργειας με την πραγματοποίηση συνεδριάσεων της 
ομάδας εργασίας για την ενέργεια ΕΚ-ΣΣΚ, την διοργάνωση συμποσίου για την 
ενέργεια μεταξύ ΕΕ-ΣΣΚ στο Μουσκάτ τον Απρίλιο 1994 και την σύνταξη κοινής 
έκθεσης της ομάδας ad hoc ΕΕ-ΣΣΚ επί θεμάτων αφορώντων την ενέργεια και το 
περιβάλλον. 
• Διασκέψεις ΕΚ-ΣΣΚ για βιομηχανικά θέματα (Γρανάδα 1990, Ντόχα 1992 και 
Μουσκάτ από τις 16-18 Οκτωβρίου 1995). 
• Συνεργασία στον τομέα του περιβάλλοντος με την δημιουργία θαλάσσιου 
καταφυγίου για την άγρια πανίδα στο Τζουμπαΐλ (Σαουδική Αραβία). 
Αναβλήθηκε η προβλεπόμενη για φέτος υπουργική συνάντηση του Μικτού Υπουργικού 
Συμβουλίου και, στις 20 Ιουλίου 1995 πραγματοποιήθηκε στην Γρανάδα η πρώτη Υπουργική 
Τρόικα ΕΕ-ΣΣΚ για να αξιολογήσει τις σχέσεις μεταξύ των δύο ομάδων. Οι δύο πλευρές, 
όταν συμφώνησαν να πραγματοποιήσουν τη συνάντηση αυτή αναγνώρισαν πράγματι ότι 
απαιτείται ιδιαίτερη προσοχή εάν θέλουν να προσδώσουν νέα πολιτική ώθηση και ορμή στη 
σχέση τους. 
2. Η ΣΗΜΑΣΙΑ ΤΩΝ ΣΧΕΣΕΩΝ ΕΕ-ΣΣΚ 
Δεν έχουν μεταβληθεί οι αρχικές προτάσεις συνεργασίας ΕΕ-ΣΣΚ, ιδίως όσον αφορά τον 
υψηλό βαθμό οικονομικής και ενεργειακής αλληλεξάρτησης. 
2.1. Η σημασία του ΣΣΚ για την ΕΕ 
Το ΣΣΚ, παρά τον μικρό συνολικό πληθυσμό, ο οποίος μόλις υπερβαίνει τα 21 εκατ. 
κατοίκους, αποτελεί την πέμπτη μεγαλύτερη αγορά για τις εξαγωγές της ΕΚ1, μεγαλύτερη 
από την Κίνα και είναι η μόνη από τις πέντε αγορές όπου η ΕΚ έχει εξαγωγικό πλεόνασμα. 
Το σύνολο των διμερών συναλλαγών ΕΚ-ΣΣΚ υπερέβη τα 30 δισεκατομμύρια ECU το 1994. 
Οι εξαγωγές της ΕΕ ανήλθαν σε 19,3 δισεκατομμύρια ECU και το εμπορικό πλεόνασμα της 
ΕΚ ήταν 7,9 δισεκατομμύρια ECU. Ωστόσο είναι σημαντικό να τονισθεί ότι επειδή το αργό 
πετρέλαιο αποτελεί το 70% των εισαγωγών της ΕΚ από το ΣΣΚ, το εμπορικό πλεόνασμα 
της ΕΚ αντανακλά σε μεγάλο βαθμό τις χαμηλές τιμές του πετρελαίου. Ένας επιπλέον 
παράγων που επηρεάζει το μέγεθος του εμπορικού πλεονάσματος της ΕΚ είναι η αδυναμία 
του αμερικανικού δολαρίου σε σχέση με τα νομίσματα της ΕΚ. 
Το πετρέλαιο εξακολουθεί να αποτελεί το σημαντικότερο στοιχείο της κατανάλωσης 
ενέργειας στην ΕΚ, σε ποσοστό 45%. Το 1994, οι χώρες του ΣΣΚ αποτελούσαν την 
μοναδική σημαντικότερη πηγή ανεφοδιασμού πετρελαίου για την ΕΚ, αντιπροσωπεύοντας 
το 23,7% του συνόλου των εισαγωγών. Μέχρι το έτος 2010 η εξωτερική ενεργειακή 
εξάρτηση της ΕΚ υπολογίζεται ότι θα αυξηθεί από 50 μέχρι 60%. Μέχρι τότε, το πετρέλαιο 
Σημασία των αγορών εξαγωγής της ΕΕ (1994) ΗΠΑ, Ιαπωνία, Κεντρική και Ανατολική 
Ευρώπη, ΣΚΝΑ, ΣΣΚ 
και το αέριο θα αποτελούν τις σημαντικότερες μορφές κατανάλωσης ενέργειας. Οι χώρες 
του ΣΣΚ διαθέτουν τα μεγαλύτερα πετρελαϊκά αποθέματα ανά τον κόσμο, δηλαδή 47%, και 
14,5% αποθέματα φυσικού αερίου. Συνεπώς, υποχρεωτικά θα αυξηθεί μεσοπρόθεσμα η 
ενεργειακή εξάρτηση της ΕΚ από το ΣΣΚ. 
2.2. Η σημασία της ΕΕ για τις χώρες του ΣΣΚ 
Ενώ η Ασία αποτελεί την μοναδική σημαντικότερη αγορά προορισμού των εξαγωγών 
πετρελαίου του ΣΣΚ, η ΕΚ αποτελεί την δεύτερη σημαντικότερη αγορά, εισήγαγε δε το 1992 
περίπου το 15% των εξαγωγών πετρελαίου του ΣΣΚ. Αν και πρόσφατα 
πραγματοποιήθηκαν ορισμένες περιορισμένες κατά τόπους πωλήσεις LNG (υγροποιημένο 
φυσικό αέριο) σε ορισμένα κράτη μέλη, το ΣΣΚ δεν προμηθεύει ακόμη φυσικό αέριο στην 
ΕΚ σε μακροπρόθεσμη συμβατική βάση, επειδή όμως η ζήτηση της ΕΚ για αέριο αυξάνει, 
τα σχέδια παραγωγής αερίου του ΣΣΚ αναπόφευκτα θα οδηγήσουν σε σημαντική μελλοντική 
αύξηση των εξαγωγών αερίου του ΣΣΚ προς την ΕΚ. Γενικά, κι αφήνοντας κατά μέρος το 
θέμα της μελλοντικής διεύρυνσης της ΕΕ, η σημασία που έχει η αγορά ενέργειας της ΕΚ για 
το ΣΣΚ τονίζεται παράλληλα με την αυξανόμενη εξωτερική ενεργειακή εξάρτηση της ΕΚ. 
Όσον αφορά τη διαφοροποίηση των εξαγωγών του ΣΣΚ, η ΕΚ απορροφά το μεγαλύτερο 
μέρος των εξαγωγών προϊόντων διυλισμένου πετρελαίου, πετροχημικών προϊόντων και 
αλουμινίου του ΣΣΚ. 
Τα κράτη μέλη της ΕΕ αποτελούν επίσης τον δεύτερο σημαντικότερο επενδυτή ξένων 
κεφαλαίων στο ΣΣΚ, πριν από την Ιαπωνία και μόνον μετά τις ΗΠΑ. Αντίθετα με τις 
επενδύσεις των ΗΠΑ, οι επενδύσεις των κρατών μελών της ΕΕ πραγματοποιούνται σε 
πολλούς βιομηχανικούς τομείς. Για παράδειγμα, στην Σαουδική Αραβία τα κράτη μέλη της 
ΕΕ αποτελούν τον κύριο επενδυτή ξένων κεφαλαίων σε 6 από τους 7 βιομηχανικούς τομείς 
και τον δεύτερο επενδυτή σε ένα τομέα, τα πετροχημικά, όπου ηγούνται οι ΙΙνωμένες 
Πολιτείες. Αφετέρου, δεύτερο χώρο προορισμού των επενδύσεων που πραγματοποιεί το 
ΣΣΚ στην αλλοδαπή, αποτελούν τα κράτη μέλη της ΕΕ. Αν και πραγματοποιούνται 
σημαντικές άμεσες επενδύσεις ξένου κεφαλαίου του ΣΣΚ στα κράτη μέλη, ειδικότερα για 
τη διύλιση και διανομή καυσίμων αυτοκινήτων, ο μεγαλύτερος όγκος επενδύσεων του ΣΣΚ 
στα κράτη μέλη της ΕΕ συνίσταται σε επενδύσεις χαρτοφυλακίου σε καταθέσεις, ομόλογα 
και μετοχές. 
3. ΑΛΛΗΛΕΞΑΡΤΗΣΗ ΕΕ-ΣΣΚ ΚΑΙ ΑΝΑΓΚΗ ΕΝΙΣΧΥΣΗΣ ΤΩΝ ΣΧΕΣΕΩΝ 
Όπως συνάγεται από τις ανωτέρω παραγράφους, η λέξη κλειδί για την περιγραφή των 
σχέσεων ΕΕ-ΣΣΚ όσον αφορά την ενέργεια, τις συναλλαγές και τις επενδύσεις, είναι η λέξη 
αλληλεξάρτηση. Στο παράρτημα περιλαμβάνονται πλήρη στατιστικά στοιχεία. Όμως, οι 
στενές σχέσεις δεν είναι δυνατόν να βασίζονται μόνο σε υγιείς συναλλαγές και επενδύσεις, 
αν και αυτό αποτελεί ζωτική προϋπόθεση. Για να διασφαλισθεί πρόοδος προς μια 
δυναμική, αμοιβαία επωφελή και στρατηγικής σημασίας σχέση, οι σχέσεις ΕΕ-ΣΣΚ πρέπει 
να βασίζονται σε κοινά πολιτικά συμφέροντα και συμφέροντα ασφάλειας, σε ένα πλαίσιο 
σταθερών συναλλαγών, σε ενεργειακά και οικονομικά συμφέροντα, σε αγαθές πολιτιστικές 
σχέσεις και συνεργασία μεταξύ των κοινωνιών των πολιτών. Η Υπουργική Τρόικα που 
συνήλθε στη Γρανάδα στις 20 Ιουλίου 1995 απευθύνθηκε και στους τρείς εν λόγω τομείς και 
διατύπωσε τις εξής συστάσεις: 
• Να ενισχυθεί ο πολιτικός διάλογος ΕΕ-ΣΣΚ· 
• Να επεκταθεί η οικονομική συνεργασία και να προταθούν λύσεις για την άρση των 
εμποδίων στις συνεχιζόμενες διαπραγματεύσεις περί ελευθέρων συναλλαγών· 
• Να αναπτυχθούν μέσα συνεργασίας, τα οποία θα προωθήσουν την αμοιβαία 
βελτιωμένη γνώση και κατανόηση, ιδίως στον πολιτιστικό και επιστημονικό χώρο. 
Οι Υπουργοί Εξωτερικών της ΕΕ και του ΣΣΚ, κατά τη συνάντηση που πραγματοποιήθηκε 
στη Νέα Υόρκη στις 29 Σεπτεμβρίου 1995, συμφώνησαν με τις εν λόγω συστάσεις. Τα δύο 
μέρη αναλαμβάνουν πλέον τώρα να αποφασίσουν περί της εφαρμογής των εν λόγω 
συστάσεων με την ευκαιρία της 6ης Υπουργικής Συνάντησης του Μικτού Συμβουλίου ΕΕ-
ΣΣΚ, το οποίο συμφωνήθηκε να πραγματοποιηθεί υπό την Ιταλική Προεδρία, στις 22-23 
Απριλίου 1996, στο Λουξεμβούργο. 
Σκοπός της παρούσας ανακοίνωσης είναι να επανεξετασθούν οι εν λόγω συστάσεις και να 
προετοιμασθεί το έδαφος για την επιτυχή εφαρμογή τους. 
4. ΕΝΙΣΧΥΣΗ ΤΟΥ ΠΟΛΙΤΙΚΟΥ ΔΙΑΛΟΓΟΥ ΕΕ-ΣΣΚ 
Αν ληφθούν υπόψη τα γεγονότα που διαδραματίστηκαν στον πολιτικό χώρο και στον χώρο 
ασφάλειας κατά τα τελευταία έτη θα έπρεπε τουλάχιστον να ενισχυθεί η αντικειμενική, 
οικονομική βάση για μια ισχυρότερη σχέση ΕΕ-ΣΣΚ. Κατά τον πόλεμο μεταξύ του Ιράν και 
του Ιράκ, οι χώρες της ΕΕ συνέδραμαν ώστε, με την παρουσία του στόλου τους, να 
διασφαλισθεί ότι ο Κόλπος, μέσω του οποίου διέρχεται το 45% της παγκόσμιας προμήθειας 
πετρελαίου, παραμένει ασφαλής για την αποστολή πετρελαίου προς τις αγορές εξαγωγής. 
Κατά το 1990-91 ο σημαντικός ρόλος των χωρών της ΕΕ στο πλαίσιο της υπό την ηγεσία 
των ΗΠΑ συμμαχίας για την απελευθέρωση του Κουβέιτ από την εισβολή του Ιράκ, απέδειξε 
την δέσμευση που ανέλαβε η Ευρώπη για την ασφάλεια και ανεξαρτησία του ΣΣΚ. 
Επιπλέον, η μικτή στήριξη της ΕΕ-ΣΣΚ στην ειρηνευτική διαδικασία στην Μέση Ανατολή, 
καθώς και η κοινή επιθυμία για μια ισόρροπη προσέγγιση όσον αφορά την επίλυση της πιό 
επικίνδυνης και επαναλμβανόμενης αιτίας συγκρούσεων σε μια περιφέρεια η οποία 
συνορεύει άμεσα με το έδαφος του ΣΣΚ, θα έπρεπε να επιβεβαιώσουν την σύγκλιση των 
πολιτικών συμφερόντων και των συμφερόντων ασφάλειας μεταξύ ΕΕ-ΣΣΚ. 
Ωστόσο, μια από τις ελλείψεις στις σχέσεις ΕΕ-ΣΣΚ ήταν η απουσία ενός φόρουμ, εκτός 
από τις ετήσιες επίσημες Υπουργικές Συναντήσεις, όπου να αναγνωρίζονται αυτά τα κοινά 
συμφέροντα, να συζητούνται και να αναπτύσσονται αποτελεσματικά. Από πλευράς της ΕΕ 
πρόκειται αντίστοιχα για την απουσία κατάλληλου χώρου για την ανάπτυξη σχέσεων με το 
ΣΣΚ στο πλαίσιο της κοινής εξωτερικής πολιτικής και πολιτικής ασφάλειας(ΚΕΠΠΑ). Το 
γεγονός ότι δεν επιβεβαιώθηκε ενεργά στο επίπεδο της ΕΕ το συμφέρον που αυτή έχει για 
την ασφάλεια του ΣΣΚ, δημιούργησε την εντύπωση στο ΣΣΚ ότι οι Ηνωμένες Πολιτείες 
παίζουν σχεδόν αποκλειστικό ρόλο στον πολιτικό χώρο και στον χώρο της ασφάλειας. Η 
εντύπωση αυτή είναι λανθασμένη. Η πείρα έχει επαρκώς αποδείξει ότι καμμία διεθνής 
συμμαχία προς υποστήριξη του ΣΣΚ δεν είναι πλήρης ούτε αποτελεσματική, χωρίς την 
υποστήριξη των χωρών της ΕΕ. Η έλλειψη ενεργής επιβεβαίωσης του ενδιαφέροντος της 
ΕΕ, για την ασφάλεια στο ΣΣΚ βοήθησε επιπλέον τις εταιρείες των Ηνωμένων Πολιτειών 
να επωφεληθούν οικονομικά από το γεγονός ότι οι ΗΠΑ εθεωρούντο ως ο μοναδικός 
πρωταγωνιστής για την ασφάλεια του ΣΣΚ, όχι μόνο όσον αφορά τις πωλήσεις 
στρατιωτικού υλικού, αλλά και νευραλγικούς τομείς, όπως την πολιτική αεροπορία και τις 
τηλεπικοινωνίες. 
Η καθιέρωση τακτικού, σε επίπεδο ανωτέρων υπαλλήλων, ενισχυμένου "πολιτικού 
διαλόγου", όπως συνέστησε η Υπουργική Τρόικα ΕΕ-ΣΣΚ στην Γρανάδα στις 20 Ιουλίου 
1995, θα πρέπει λοιπόν να αποτελέσει ευκαιρία για τις δύο πλευρές, για να εκτιμήσουν με 
καλύτερο τρόπο τον βαθμό στον οποίο μοιράζονται πολιτικά συμφέροντα και συμφέροντα 
σε θέματα ασφάλειας. Στο πλαίσιο αυτό η ΕΕ θα πρέπει να εξετάσει τα προβλήματα 
ασφάλειας του ΣΣΚ. Τα γεγονότα της παρελθούσας δεκαετίας δείχνουν ότι η τριγωνική 
σχέση ΣΣΚ-Ιράν-Ιράκ αποτελεί ένα από τα νευραλγικής σημασίας θέματα διεθνούς 
ασφάλειας. Η ΕΕ πρέπει συνεπώς να χρησιμοποιήσει τα μέσα της ΚΕΠΠΑ για να μελετήσει 
τα θέματα και να τα εξετάσει με τους εταίρους της του ΣΣΚ, στο πλαίσιο ενισχυμένου 
πολιτικού διαλόγου ΕΕ-ΣΣΚ. 
Ένας άλλος χώρος στον οποίο αμφότερα τα μέρη μπορούν να επωφεληθούν του 
ενισχυμένου πολιτικού διαλόγου, είναι η ειρηνευτική διαδικασία στην Μέση Ανατολή. Ο 
σημαντικός ρόλος που αναλαμβάνει η ΕΕ και το ΣΣΚ στην ειρηνευτική διαδικασία, κυρίως 
όσον αφορά τις οικονομικές πτυχές2, δείχνει ότι για την αναμόρφωση της περιφέρειας της 
Μέσης Ανατολής απαιτείται να αναληφθεί δραστήριος οικονομικός ρόλος και από την ΕΕ 
και από το ΣΣΚ. Η ενέργεια και το κεφάλαιο που διοχετεύει το ΣΣΚ σε συνδυασμό με τις 
ιδιωτικές επενδύσεις των κρατών μελών της ΕΕ και την μεγάλη αγορά της ΕΕ, αποτελούν 
αποφασιστικά στοιχεία για τον προσδιορισμό του οικονομικού μέλλοντος της περιφέρειας. 
Αυτοί οι ρόλοι και τα κοινά συμφέροντα θα πρέπει να αποτελέσουν αντικείμενο περαιτέρω 
συζητήσεων και ανταλλαγής απόψεων και εφόσον είναι δυνατόν, συντονισμού. Ο 
ενισχυμένος πολιτικός διάλογος θα διευκολύνει σε μεγάλο βαθμό την διαδικασία αυτή. 
Ένας ακόμη τομέας στον οποίο θα έπρεπε η ΕΕ να επιδιώξει να επωφεληθεί από έναν 
ενισχυμένο πολιτικό διάλογο ΕΕ-ΣΣΚ είναι ο τομέας που αφορά την Μεσογειακή πολιτική 
της ΕΕ. 'Οπως διαφαίνεται από την ανωτέρω συζήτηση επί θεμάτων ασφαλείας, η οπτική 
της ΕΕ για την προώθηση της ασφάλειας και της σταθερότητας στην Μεσόγειο δεν πρέπει 
να σταματήσει στα σύνορα της Σαουδικής Αραβίας και στο τέλος της Αραβικής Χερσονήσου. 
Κατά τον ίδιο τρόπο, τα πολιτικά συμφέροντα και συμφέροντα ασφάλειας του ΣΣΚ δεν 
μπορούν να περιορισθούν αποκλειστικά στο γεωγραφικό χώρο του Κόλπου. Οι χώρες του 
ΣΣΚ ενδιαφέρονται, εξίσου με την Ευρώπη, για τον χώρο της Μεσογείου, μεταξύ αυτών και 
της Ευρώπης. Επιδιώκουν να επωφεληθούν κατά το δυνατό περισσότερο από τις 
προσπάθειες μας για τη δημιουργία ευρέως Ευρωμεσογειακού χώρου ελευθέρων 
συναλλαγών, όπως και οι ίδιες οι ευρωπαϊκές και μεσογειακές χώρες. Ο ενισχυμένος 
πολιτικός διάλογος θα βοηθήσει αμφότερα τα μέρη να εκτιμήσουν καλύτερα τα κοινά τους 
συμφέροντα στο χώρο της Μεσογείου. 
Η σημασία του ΣΣΚ στο πολιτικό πεδίο δεν περιορίζεται μόνο στον Κόλπο και στην 
περιοχή της Μεσογείου. Οι χώρες του ΣΣΚ παίζουν σημαντικό ρόλο στους διεθνείς 
οργανισμούς όπως στον ΟΠΕΚ και στον Οργανισμό Ισλαμικής Διάσκεψης. Έχουν 
σημαντικές ενεργειακές αγορές στην Ασία. Ενδιαφέρθηκαν δραστήρια στις εξελίξεις στην 
Κεντρική Ασία μετά τη διάλυση της Σοβιετικής Ένωσης και παρακολούθησαν με μεγάλο 
ενδιαφέρον τα γεγονότα στην πρώην Γιουγκοσλαβία. Γι' αυτό το λόγο η ΕΕ επιθυμεί να 
εξασφαλίσει την υποστήριξη τους για την ανασυγκρότηση της Βοσνίας. Όλα αυτά τα 
θέματα μπορούν να συζητηθούν αποτελεσματικά στο πλαίσιο ενισχυμένου πολιτικού 
διαλόγου. 
Η ΕΕ και το ΣΣΚ αποτελούν τους κύριους υποστηρικτές της διαδικασίας ειρήνευσης, από 
χρηματοδοτικής πλευράς. 
Τέλος, στο πλαίσιο ενισχυμένου πολιτικού διαλόγου τα δύο μέρη θα είναι σε θέση να 
συζητήσουν για θέματα ανθρωπίνων δικαιωμάτων και δημοκρατίας, τα οποία είναι 
σημαντικά σε διεθνές επίπεδο καθώς και στο επίπεδο σχέσεων μεταξύ της ΕΕ και του ΣΣΚ. 
Προέχει η συζήτηση αυτών και άλλων θεμάτων, όπως η πρόληψη της τρομοκρατίας, εάν οι 
δύο ομάδες θέλουν να δημιουργήσουν μια στενότερη πολιτική σχέση. Επιπλέον μια 
ειλικρινής και εποικοδομητική συζήτηση βελτιώνει την καλύτερη αμοιβαία γνώση και 
κατανόηση, όπως συνέστησαν οι υπουργοί της ΕΕ και του ΣΣΚ στη Γρανάδα. 
Για να εφαρμοσθεί η σύσταση περί ενισχύσεως του πολιτικού διαλόγου ΕΕ-ΣΣΚ, η ΕΕ 
πρέπει να προτείνει συντόμως τις λεπτομέρειες για την πραγματοποίηση συναντήσεων, δύο 
φορές τον χρόνο, σε επίπεδο ανωτέρων υπαλλήλων, για τη συζήτηση όλων των πτυχών 
διεθνών πολιτικών ζητημάτων και ζητημάτων ασφάλειας κοινού ενδιαφέροντος για την ΕΕ-
ΣΣΚ. 
5. ΕΝΙΣΧΥΣΗ ΤΟΥ ΠΛΑΙΣΙΟΥ ΤΩΝ ΕΝΕΡΓΕΙΑΚΩΝ ΚΑΙ ΟΙΚΟΝΟΜΙΚΩΝ 
ΣΥΜΦΕΡΟΝΤΩΝ ΕΕ-ΣΣΚ 
Το πετρέλαιο λόγω της σημασίας που έχει για τις εθνικές οικονομίες και την διεθνή 
οικονομία εν γένει, δεν αποτελεί απλά ένα βασικό προϊόν. Λόγω της νευραλγικής του 
σημασίας, θα πρέπει να εκτιμηθεί πλήρως η ενεργειακή αλληλεξάρτηση ΕΚ-ΣΣΚ. Επειδή 
οι προσδοκίες του παρελθόντος δεν ικανοποιήθηκαν πλήρως στο πλαίσιο των σχέσεων ΕΚ-
ΣΣΚ, πρόσφατα έγιναν άλλες εκτιμήσεις οι οποίες υπογραμμίζουν αυτήν την 
αλληλεξάρτηση. Οι χώρες του ΣΣΚ έτειναν να πιστεύουν ότι η ΕΚ και τα κράτη μέλη 
αυτής, μέσω της πρωτοβουλίας για τον Ευρωπαϊκό Χάρτη Ενέργειας, έδιναν προτεραιότητα 
στις εξωτερικές ενεργειακέςπολιτικές έναντι της Ρωσίας και της πρώην Σοβιετικής Ένωσης. 
Η ΕΚ εξελάμβανε τις αντιρρήσεις του ΣΣΚ ως προς ορισμένα θέματα όπως ένα πιθανό 
ενεργειακό φόρο επί του άνθρακα στην ΕΚ, μάλλον σαν ανησυχία για επουσιώδη θέματα 
παρά σαν ανησυχία ουσιαστική σχετικά με την ενεργειακή αλληλεξάρτηση. 
Η ενεργειακή πολιτική συνδέεται στενά με την οικονομική πολιτική. Για παράδειγμα, δεν 
υπάρχει αμφιβολία ότι η βασική πραγματικότητα της ενεργειακής αλληλεξάρτησης μπορεί 
να ενισχυθεί μέσω μεγαλύτερων επενδύσεων σταυροειδούς συμμετοχής, με περισσότερες 
επενδύσεις του ΣΣΚ στις δραστηριότητες διΰλισης και στις δραστηριότητες μεταγενέστερης 
παραγωγικής διαδικασίας στην ΕΕ, παράλληλα με επενδύσεις πραγματοποιούμενες από τις 
χώρες της ΕΕ σε δραστηριότητες προγενέστερης και μεταγενέστερης παραγωγικής 
διαδικασίας στον τομέα της ενέργειας και σε συνδεόμενους τομείς στο ΣΣΚ. Ήδη το 
Κουβέιτ, η Σαουδική Αραβία και τα Ηνωμένα Αραβικά Εμιράτα έχουν πραγματοποιήσει 
επενδύσεις στην μεταγενέστερη παραγωγική διαδικασία στην Ευρώπη, ειδικότερα στα 
διυλιστήρια. Επιπλέον, οι ευρωπαϊκές εταιρείες έχουν πραγματοποιήσει επενδύσεις στην 
προγενέστερη παραγωγική διαδικασία σε πολλές χώρες του ΣΣΚ (ΥΑΕ, Κατάρ και Ομάν 
ειδικότερα) και στα διυλιστήρια στη Σαουδική Αραβία. Ωστόσο, η διαδικασία αυτή θα 
διευκολυνθεί σε πολύ μεγάλο βαθμό μέσω βελτιωμένου πλαισίου για την ανάπτυξη των 
ενεργειακών και οικονομικών σχέσεων με την ΕΚ-ΣΣΚ. 
Όσον αφορά τις μελλοντικές τάσεις του εμπορίου, οι χώρες του ΣΣΚ μεριμνούν ακόμη 
περισσότερο σήμερα για την διαφοροποίηση της βιομηχανικής τους βάσης και 
προετοιμάζονται για την μεταπετρελαϊκή περίοδο όπως κατά το παρελθόν έλαβαν την 
πρωτοβουλία να προσεγγίσουν την ΕΚ για τη σύναψη συμφωνίας προτιμησιακων 
συναλλαγών στα μέσα της δεκαετίας του 1980. Η συμφωνία ελευθέρων συναλλαγών ΕΚ-
ΣΣΚ θα παρέχει ελεύθερη και ατελή πρόσβαση των προϊόντων της βιομηχανικής 
διαφοροποίησης του ΣΣΚ σε μια τεράστια και σε μικρή γεωγραφική απόσταση αγορά 
περίπου 500 εκατομ. κατοίκων μέχρι τις αρχές του επόμενου αιώνα. 
Σήμερα, για την ΕΚ, επειδή η αγορά του ΣΣΚ εξακολουθεί να είναι σημαντική όπως 
περιγράφεται ανωτέρω, μια σχέση ελευθέρων συναλλαγών είναι προς το συμφέρον μας όπως 
και το 1989 που εκδόθηκαν οι πρώτες διαπραγματευτικές οδηγίες. Είναι οπωσδήποτε προς 
το συμφέρον μας να εξασφαλίσουμε ατελή πρόσβαση των εξαγωγέων της ΕΚ στην πέμπτη 
σημαντικότερη εξαγωγική αγορά της ΕΚ. 'Οσον αφορά τις αμοιβαίες παραχωρήσεις που 
πρέπει να γίνουν για να διασφαλισθεί η συμφωνία ελευθέρων συναλλαγών, παρατίθενται 
οι εξής βασικές παρατηρήσεις: 
Σε ένα μεγαλύτερο όγκο συναλλαγών, οι εξαγωγείς της ΕΚ καταβάλλουν δασμούς 
στο ΣΣΚ οι οποίοι είναι κατά μέσο όρο υψηλότεροι από τους δασμούς της ΕΕ, ενώ 
79% των εξαγωγών του ΣΣΚ προς την ΕΚ εισέρχονται ατελώς βάσει συμφωνιών 
ΜΕΚ και ένα επιπλέον ποσοστό 15% μπορεί σήμερα να επωφεληθεί των 
πλεονεκτημάτων ΣΓΠ. 
Τέλος, η σχέση ελευθέρων συναλλαγών αποτελεί για τους οικονομικούς παράγοντες της ΕΚ 
και του ΣΣΚ ένα σταθερό πλαίσιο για την ανάπτυξη επενδύσεων με σταυροειδή συμμετοχή, 
για κάθετη ολοκλήρωση και δημιουργία βιομηχανικών ενώσεων, πράγμα το οποίο, όπως έχει 
αποδείξει η πείρα, δεν μπορεί να προσφέρει μόνο η συμφωνία συνεργασίας ΕΚ-ΣΣΚ. 
Επομένως το κλειδί για την ενίσχυση του πλαισίου εντός του οποίου εντάσσονται τα 
οικονομικά συμφέροντα ΕΚ-ΣΣΚ είναι η σύναψη συμφωνίας ελευθέρων συναλλαγών. 
Αντικειμενικά η σύναψη παρόμοιας συμφωνίας είναι προς το συμφέρον αμφοτέρων των 
πλευρών. Όσον αφορά το Διεθνή Οργανισμό Εμπορίου, η Κοινότητα διασφαλίζει ότι η 
συμφωνία αυτή πληροί τους όρους και ειδικότερα εξασφαλίζει ότι καλύπτονται κυρίως 
όλες οι συναλλαγές μεταξύ των δύο μερών και όλοι οι τομείς. Με την εναρμονισμένη 
μείωση των δασμών επί των πετροχημικών προϊόντων στο Γύρο της Ουρουγουάης, θα είναι 
επίσης ευκολότερο να καλυφθούν τα συμφέροντα της σημαντικής αυτής βιομηχανίας. Τέλος, 
με την προοδευτική διαβάθμιση των χωρών του ΣΣΚ από το σύστημα γενικευμένων 
προτιμήσεων της ΕΚ, πρέπει επειγόντως να αποφευχθεί η πιθανή αύξηση των προστριβών 
στο μέλλον μεταξύ των δύο ομάδων, όσον αφορά τις συναλλαγές. 
Μεταξύ των χωρών της ΣΣΚ, το Κουβέιτ, το Μπαχρέϊν και το Κατάρ είναι μέλη του ΔΟΕ. 
Τα ΗΑΕ διαπραγματεύονται ακόμη την προσχώρηση τους. Η Σαουδική Αραβία υπέβαλε 
αίτηση προσχώρησης στον ΔΟΕ και το Ομάν δήλωσε τη σχετική του πρόθεση. 
Η ομάδα των πραγματογνωμόνων της Επιτροπής και του ΣΣΚ, που πρότειναν κατά τη 
συνάντηση στη Γρανάδα να μελετήσουν πώς θα άρουν τα εμπόδια για τις συνεχιζόμενες 
διαπραγματεύσεις, πρέπει να καταβάλει κάθε προσπάθεια για να υπερπηδήσει τα εμπόδια 
που μέχρι σήμερα αναχαίτισαν την πρόοδο των εν λόγω διαπραγματεύσεων. Μέχρι τον 
Απρίλιο του 1996 θα έχει ολοκληρωθεί η σύνταξη συγκεκριμένων προτάσεων ώστε οι 
υπουργοί του 6ου μικτού συμβουλίου της ΕΕ-ΣΣΚ να λάβουν αποφάσεις. Στη περίπτωση 
που οι προτάσεις αυτές οδηγήσουν στη σύναψη συμφωνίας ελευθέρων συναλλαγών, τούτο 
θα αποτελεί μάλλον τη μοναδική σημαντικότερη πιθανή συμβολή στη διασφάλιση στενής 
και μόνιμης σχέσης ΕΚ-ΣΣΚ. Βέβαια, η ταχύτητα και οι συγκεκριμένες ενέργειες με τις 
οποίες επιδιώκουμε να δημιουργήσουμε χώρο ελευθέρων συναλλαγών εξετάζονται 
προσεκτικά ως προς τα πλεονεκτήματα και τα μειονεκτήματα που ενδέχεται να προκύψουν 
σε κάθε φάση, στους τομείς των δύο πλευρών, οι οποίοι κατ'εξοχήν θίγονται. 
8 
6. ΕΝΘΑΡΡΥΝΣΗ ΕΥΡΥΤΕΡΗΣ ΑΜΟΙΒΑΙΑΣ ΓΝΩΣΗΣ ΚΑΙ ΚΑΤΑΝΟΗΣΗΣ 
Οι χώρες του ΣΣΚ έχουν από παληά καλές διμερείς σχέσεις με τα κράτη μέλη της ΕΕ και 
βέβαια ορισμένες χώρες του ΣΣΚ απέκτησαν την ανεξαρτησία τους από το Ηνωμένο 
Βασίλειο μόλις πριν 30 έτη. Παρά τα εν λόγω πλεονεκτήματα, στο πλαίσιο των διμερών 
και περιφερειακών σχέσεων ΕΕ-ΣΣΚ δεν ενθαρρύνθηκαν επαρκώς οι επαφές και οι 
ανταλλαγές που να συνοδεύουν και να βοηθούν την ανάπτυξη των δεσμών μεταξύ των δύο 
περιφερειών. Ειδικότερα, οι νεότερες γενεές δεν ενισχύουν τις επαφές και την κατανόηση 
όπως έκαναν οι προηγούμενες γενεές κυρίως μέσω του κοινού ιστορικού και εκπαιδευτικού 
παρελθόντος και της εμπειρίας. 
Συνεπώς η υπουργική συνάντηση της Τρόικας ΕΕ-ΣΣΚ στη Γρανάδα ορθώς ετόνισε την 
ανάγκη να διανοιχθούν νέοι τομείς συνεργασίας και να προωθηθεί η αμοιβαία γνώση και 
κατανόηση. Βεβαίως είναι περιορισμένο το πεδίο δράσης στο επίπεδο της ΕΚ για την 
κάλυψη των αδυναμιών αυτών. Έχοντας κατά νού την αρχή της επικουρικότητας και τις 
σημαντικά μεγαλύτερες ευκαιρίες για ανάληψη δράσης σε εθνικό επίπεδο, είναι κυρίως 
καθήκον των κρατών μελών να εγκρίνουν πολιτικές για την διεύρυνση του πεδίου επαφών 
και ανταλλαγών με τις χώρες του ΣΣΚ. 
Εν τούτοις, στο επίπεδο της ΕΕ, θα είναι σημαντικές οι συστάσεις της Γρανάδας. 'Οπως 
αναφέρεται ανωτέρω στο Τμήμα 4, η ενίσχυση του πολιτικού διαλόγου θα συμβάλει 
σ'αυτούς τους στόχους μέσω ουσιαστικότερης συζήτησης περί των ανθρωπίνων 
δικαιωμάτων και της δημοκρατίας. 
Η ανάληψη δεσμεύσεων για τα ανθρώπινα δικαιώματα και τις θεμελιώδεις ελευθερίες 
βρίσκεται στον πυρήνα της πολιτικής της ΕΕ ανά τον κόσμο. Η ΕΕ πιστεύει ότι η αποδοχή 
διεθνών προτύπων όσον αφορά τα ανθρώπινα δικαιώματα και ο σεβασμός τους αποτελούν 
θεμελιώδη στοιχεία για την μακροπρόθεσμη κοινωνική και πολιτική σταθερότητα. Στο 
πλαίσιο αυτό, οι χώρες του ΣΣΚ ενθαρρύνονται να υπογράψουν και να εφαρμόσουν 
πλήρως τα διεθνή μέσα περί των ανθρωπίνων δικαιωμάτων. Η ΕΕ είναι πρόθυμη να 
βοηθήσει τις χώρες του ΣΣΚ να δημιουργήσουν κοινωνία των πολιτών, βάσει της υπεροχής 
του δικαίου σύμφωνα με τις Διακηρύξεις και τα Προγράμματα Δράσης των διασκέψεων των 
Ηνωμένων Εθνών, όπως της Βιέννης (Ιούνιος 1993), Κοπεγχάγης (Μάρτιος-Απρίλιος 1995) 
και Πεκίνου (Σεπτέμβριος 1995). 
Τα θέματα αυτά δεν συζητήθηκαν επαρκώς σε υπουργικό επίπεδο και υπήρχε κάποια 
επικίνδυνη αποσιώπηση επί ευαίσθητων θεμάτων τα οποία, εάν δεν αποτελέσουν αντικείμενο 
ορθών χειρισμών, μπορεί να αναχαιτίσουν την πρόοδο των σχέσεων. Ένας πιό ανοικτός 
και διαφανής χειρισμός των εν λόγω θεμάτων θα μπορούσε να αντικρούσει την σχετική 
κριτική που ασκούν τα ευρωπαϊκά μέσα ενημέρωσης και Κοινοβούλια όσον αφορά τις 
πρακτικές του ΣΣΚ. Η ΕΕ στο πλαίσιο των σχέσεων της με τις χώρες του ΣΣΚ, οι οποίες 
κατέχουν ειδική θέση στον κόσμο του Ισλάμ, θα προσπαθήσει να αποκτήσει καλύτερη γνώση 
και γνώμη όσον αφορά τον τρόπο με τον οποίο το παραδοσιακό Ισλάμ αποδέχεται τις 
σύγχρονες έννοιες των ανθρωπίνων δικαιωμάτων. Επιπλέον, ο επίσημος πολιτικός 
διάλογος θα πρέπει να χρησιμοποιηθεί για την κατανόηση και την εκτίμηση των 
δημοκρατικών και συνταγματικών εξελίξεων. Είναι αξιόλογη η έκταση και ποικιλία της 
πείρας της ΕΕ για τις χώρες του ΣΣΚ, οι οποίες πρέπει να προβούν σε συνταγματικές 
μεταβολές, για τις οποίες χρειάστηκαν πολλές δεκαετίες στην Ευρώπη. 
Ένας νέος σημαντικός τομέας συνεργασίας στον οποίο αναφέρθηκαν οι Υπουργοί της 
Τρόικας στην Γρανάδα, δεν αφορούσε επίσημη αλλά αποκεντρωμένη συνεργασία, με τη 
συμμετοχή της κοινωνίας των πολιτών και των μη κυβερνητικών οργανισμών. Μπορεί να 
έχει πολύ θετικά αποτελέσματα η πιθανή συμμετοχή των χωρών του ΣΣΚ σε ορισμένα 
οριζόντια προγράμματα συνεργασίας βασιζόμενα στα προγράμματαπου εφαρμόστηκαν στις 
μεσογειακές χώρες. Θα συμβάλουν σε σημαντικές λαϊκές επαφές και συνεργασία στο τομέα 
της εκπαίδευσης, της επιμόρφωσης και της νεολαίας καθώς και της επιστήμης, της τοπικής 
αυτοδιοίκησης και του Τύπου και της Τηλεόρασης, που είναι ουσιώδη για την προώθηση 
αγαθών επίσημων σχέσεων. Αυτή η μορφή περιφερειακής αποκεντρωμένης συνεργασίας 
συμβάλλει αναμφισβήτητα σε βελτιωμένες περιφερειακές σχέσεις και κατανόηση. 
Επίσης οι χώρες του ΣΣΚ μπορούν να είναι πραγματικοί εταίροι κατά τη συνεργασία με 
την Ευρωαραβική Σχολή Διαχείρισης στη Γρανάδα. Ενώ οι οικονομίες του ΣΣΚ 
αναπτύσσονται οικονομικά και διαφοροποιούνται, δημιουργούνται αυξανόμενες ανάγκες 
για καλά εκπαιδευμένα στελέχη διαχείρισης. Επιπλέον, λόγω της ταχείας αύξησης του 
πληθυσμού του ΣΣΚ υπάρχει επιτακτική ανάγκη δημιουργίας ευκαιριών παραγωγικής 
απασχόλησης για τις νέες γενιές. 
Οι τεχνολογίες πληροφορίας και επικοινωνίας αποτελούν τομέα ζωτικής σημασίας για τις 
σύγχρονες οικονομίες και θεμελιώδη προϋπόθεση για την δημιουργία της κοινωνίας των 
πληροφοριών. Αυτό ισχύει ειδικότερα για τις χώρες του ΣΣΚ λόγω του υψηλού 
τεχνολογικού επιπέδου στο οποίο έχουν ήδη φτάσει και των προκλήσεων που 
αντιμετωπίζουν για την δημιουργία μιας μεταπετρελαϊκής οικονομίας. Αυτοί οι τομείς 
αποτελούν νέο χώρο συνεργασίας, με επίκεντρο τον διάλογο όσον αφορά την θέση της 
κοινωνίας των πληροφοριών και με στόχο την υλοποίηση πιλοτικών έργων που 
καταδεικνύουν την σκοπιμότητα και τα συγκεκριμένα οφέλη που προκύπτουν από την 
εφαρμογή των εν λόγω νέων τεχνολογιών. 
Η πρόθεση των Υπουργών της Τρόικας στη Γρανάδα να διευρύνουν την επιστημονική 
συνεργασία, αξίζει να τύχει ιδιαίτερης προσοχής. Η επιστημονική ικανότητα του ΣΣΚ είναι 
ήδη σημαντική σε πολυάριθμους τομείς, μπορεί όμως να ενισχυθεί σε συνεργασία με τα 
Ευρωπαϊκά Επιστημονικά Ιδρύματα. Είναι πολλά τα κοινά συμφέροντα, κυμαινόμενα από 
την σφαιρική θέρμανση μέχρι την αστική και βιομηχανική ρύπανση. Καταλαμβάνουν 
εξέχουσα θέση τα συναφή με την ενέργεια θέματα, μεταξύ άλλων, η ανανεώσιμη ενέργεια. 
Η αραβική χερσόνησος προσφέρει από τους καλύτερους διαθέσιμους χώρους ανά τον κόσμο 
για την παραγωγή ηλιακής ενέργειας κατά τον 21ο αιώνα. Συνεπώς, υπάρχουν πολλές 
ανεκμετάλλευτες ευκαιρίες για μελλοντική συνεργασία μεταξύ Ευρώπης και Κόλπου στον 
χώρο της ηλιακής ενέργειας. Πρέπει από τώρα να ξεκινήσει η επιστημονική και τεχνολογική 
συνεργασία μεταξύ της ΕΕ και του ΣΣΚ ώστε να είναι εγκαίρως και πλήρως διαθέσιμες 
αυτές οι νέες πηγές. Το Ινστιτούτο Διερευνητικών Τεχνολογικών Μελετών στην Σεβίλλη 
μπορεί να αποτελέσει τον κατάλληλο χώρο για τη συνεργασία αυτή. 
Τέλος, προέχει να τονισθεί το γεγονός ότι η επιδίωξη αειφόρου ανάπτυξης αποτελεί 
παράγοντα που ενθαρρύνει τις σχέσεις της ΕΕ με όλες τις τρίτες χώρες (ή τις περιφερειακές 
ενώσεις). Ειδικότερα, τέσσερα από τα έξι κράτη του ΣΣΚ (εκτός από τα ΥΑΕ και το 
Κατάρ) έχουν επικυρώσει τη Σύμβαση για τις πλανητικές κλιματικές αλλαγές, η οποία 
αφορά -μεταξύ άλλων -, τον περιορισμό συνολικών εκπομπών στερεών καυσίμων. Συνεπώς 
υπάρχει άμεση σχέση μεταξύ των κύριων μέσων επίτευξης της οικονομικής ανάπτυξης των 
κρατών του ΣΣΚ -εξαγωγή πετρελαίου - και της μέριμνας τους για το περιβάλλον του 
πλανήτη, μέριμνα την οποία εκδηλώνει η ΕΕ (καθώς και άλλα κράτη). Όλα τα κράτη του 
ΣΣΚ συνέβαλαν στη συναίνεση της Διάσκεψης του Ρίο το 1992, η οποία ενέκρινε τις αρχές 
του Ρίο. 
10 
Μεταξύ των θεμάτων στον τομέα του περιβάλλοντος, όπου το αμοιβαίο ενδιαφέρον που 
διαπιστώθηκε κατά τις συζητήσεις μπορεί να διερευνηθεί περαιτέρω, περιλαμβάνονται η 
θαλάσσια ρύπανση, η διαχείριση των επικίνδυνων αποβλήτων, η προστασία της φύσης, η 
ατμοσφαιρική ρύπανση και οι πολιτικές διεθνούς περιβαλλοντικής συνεργασίας. 
Εφόσον υπάρξει κοινή δέσμευση για συλλογική συνεργασία σ'αυτά τα περιφερειακά, 
αποεκντρωμένα επιστημονικά και άλλα προγράμματα, δεν θα είναι δύσκολο για την ΕΕ και 
το ΣΣΚ να θέσουν τις λεπτομέρειες και μεθόδους συγχρηματοδότησης,όπως συνέστησαν οι 
Υπουργοί της Τρό'ίκας στη Γρανάδα. Η ΕΕ έχει πείρα συνεργασίας στο πλαίσιο παρόμοιων 
προγραμμάτων με χώρες οι οποίες έχουν παρόμοιο ή υψηλότερο κατά κεφαλήν εισόδημα. 
Κοινή πείρα σ'αυτές και παρόμοιες δραστηριότητες συνεργασίας ΕΚ-ΣΣΚ μπορεί να 
συμβάλει σημαντικά στην παγιοποίηση και διεύρυνση των επισήμων σχέσεων. 
Η Επιτροπή θα μπορούσε από μόνη της να συμβάλει σημαντικά στην ενίσχυση της 
συνεργασίας ΕΚ-ΣΣΚ και στην ενθάρρυνση περισσότερων επαφών και κατανόησης, με τη 
δημιουργία αντιπροσωπείας στο Ριάντ, πρωτεύουσα της Σαουδικής Αραβίας και έδρα των 
κεντρικών γραφείων της Γραμματείας του Συμβουλίου Συνεργασίας του Κόλπου. Η 
αντιπροσωπεία της Επιτροπής θα είναι διαπιστευμένη στις κυβερνήσεις και των έξι χωρών 
του ΣΣΚ. 
Σ'αυτό τον τρίτο γενικό τομέα η εφαρμογή των συστάσεων της Γρανάδας παρέχει πολλές 
δυνατότητες: 
• προώθηση της αμοιβαίας κατανόησης με τη συζήτηση θεμάτων που αφορούν τη 
δημοκρατία και τα ανθρώπινα δικαιώματα στα πλαίσια ενισχυμένου επίσημου 
πολιτικού διαλόγου· 
• συμμετοχή των χωρών του ΣΣΚ στα προγράμματα της ΕΚ για την περιφερειακή 
αποκεντρωμένη συνεργασία, για να αυξηθούν οι επαφές και η συνεργασία τοπικών 
φορέων στην εκπαίδευση, επιμόρφωση και θέματα αφορώντα τη νεολαία καθώς και 
στους τομείς της επιστήμης, τοπικής αυτοδιοίκησης, επιχειρησιακών σπουδών και 
μέσων ενημέρωσης. 
• βελτίωση των σχέσεων μεταφοράς και ενίσχυση συνεργασίας· 
• επιστημονική συνεργασία, ιδίως σε τομείς κοινού ενδιαφέροντος, όπως η ενέργεια. 
• συνεργασία στο χώρο της επιμόρφωσης σε θέματα διαχείρισης, ιδιωτικής και 
δημόσιας, μέσω πρωτοβουλιών όπως η Ευρωαραβική Σχολή Διαχείρισης· 
• με τη δημιουργία αντιπροσωπείας της Επιτροπής στην περιοχή του ΣΣΚ, η ΕΚ θα 
μπορέσει να προωθήσει αποτελεσματικά αυτά τα προγράμματα συνεργασίας και να 
προβλέψει πράγματι μέσα για την ενίσχυση της οικονομικής συνεργασίας, όπως το 
Business Cooperation Network (Be Net), το Bureau de Rapprochement des Entreprises 
(ΒRE) και το European Community Investment Partners (ECIP). 
7. ΠΡΟΣ ΜΙΑ ΠΟΙΟΤΙΚΗ ΒΕΛΤΙΩΣΗ ΤΩΝ ΣΧΕΣΕΩΝ 
Πρόθεση τα>ν Υπουργών της Τρόικας ΕΕ-ΣΣΚ στη Γρανάδα με την υποβολή συστάσεων για 
την ενίσχυση των πολιτικών, οικονομικών και πολιτιστικών και επιστημονικών σχέσεων, 
ήταν να προβλέψουν την ποιοτική βελτίωση των σχέσεων ΕΚ-ΣΣΚ. Πράγματι, η ισχυρή 
11 
οικονομική αλληλεξάρτηση και τα κοινά πολιτικά συμφέροντα και συμφέροντα ασφάλειας, 
υποστηρίζουν την άποψη κατά την οποία οι δύο περιφέρειες θα πρέπει να αναπτύξουν με 
την πάροδο του χρόνου μια ισχυρή και στρατηγικά σημαντική σχέση. 
Αυτή η άποψη μιας εξελισσόμενης, ισχυρής σχέσης δεν θέτει υπό αμφισβήτηση τον παρόντα 
κυρίαρχο ρόλο των Ηνωμένων Πολιτειών όσον αφορά τη στρατιωτική ασφάλεια στο ΣΣΚ. 
Πρόκειται για γεγονός. Ωστόσο δεν επισκιάζει τον ρόλο τον οποίο έπαιξε η Ευρώπη και 
τον οποίο αναμφίβολα θα συνεχίσει να παίζει στο ευρύτερο πλαίσιο της ασφάλειας του 
ΣΣΚ, ιδίως της οικονομικής ασφάλειας. Αποτελεί επίσης πραγματικότητα το γεγονός ότι 
από τότε που αρχικά αναλήφθηκε η δέσμευση από την ΕΚ και το ΣΣΚ για την καθιέρωση 
στενών σχέσεων, η ΕΕ δίνει νέα έμφαση στις σχέσεις με χώρες του Νότου. Αυτή η νέα 
έμφαση που δίδεται στο πλαίσιο της εξωτερικής πολιτικής της ΕΕ, και η οποία είναι το 
άμεσο αποτέλεσμα της λήξης του ψυχρού πολέμου και της επιθυμίας εξισορρόπησης των 
πολιτικών της ΕΕ προς Ανατολάς και προς Νότο, σημαίνει ότι η ΕΕ αποδίδει ιδιαίτερη 
σημασία στο ΣΣΚ. Βεβαίως η άποψη μιας εξελισσόμενης και ισχυρής σχέσης ΕΕ-ΣΣΚ 
εξακολουθεί να βασίζεται σταθερά στην παρούσα και μέλλουσα σημασία της οικονομικής 
και ενεργειακής αλληλεξάρτησης ΕΕ-ΣΣΚ. 
Ωστόσο από την ανωτέρω ανάλυση συνάγεται ότι μια σημαντική σχέση όπως αυτή μεταξύ 
της ΕΕ και του ΣΣΚ δεν μπορεί να εκληφθεί ως δεδομένη και να αφεθεί ανυποστήρικτη. 
Κάθε σημαντική σχέση πρέπει να δουλευτεί και να της δοθεί η απαιτούμενη προσοχή και 
προτεραιότητα από αμφότερες τις πλευρές. Στην περίπτωση της ΕΕ και των κρατών μελών 
του ΣΣΚ, υπήρξε η τάση να εξετάζονται τα εμπορικά στοιχεία και οι διμερείς σχέσεις και 
όλα τα υπόλοιπα να ρυθμίζονται σε περιφερειακό επίπεδο. Η σχέση ΕΕ-ΣΣΚ αποτελεί 
συμπληρωματική, περιφερειακή προστιθέμενη αξία για τις διμερείς σχέσεις. Εάν όμως 
παραμεληθούν οι περιφερειακές σχέσεις ή γίνουν πηγή έντασης, τότε αυτές οι εντάσεις 
μεταξύ των περιοχών θα έχουν ευρύτερες συνέπειες και επιζήμια αποτελέσματα για τις 
διμερείς σχέσεις. 
Βεβαίως, η ανάπτυξη σχέσεων μεταξύ των περιοχών εξαρτάται από την ανάπτυξη των 
περιφερειακών δομών και αρμοδιοτήτων των δύο πλευρών. Συνεπώς είναι σημαντικό να 
συνεχισθεί η διαδικασία συνεργασίας και ολοκλήρωσης του ΣΣΚ όπως αποφάσισαν τα 
κράτη μέλη αυτού. Η ύπαρξη ενός οικονομικώς, πολιτικώς και στρατιωτικώς ισχυρού ΣΣΚ, 
που αποτελεί σταθερό, ανεξάρτητο πυλώνα στο ευαίσθητο και στρατηγικά σημαντικό 
σύστημα ασφαλείας της περιοχής του Κόλπου, συμφέρει σημαντικά την Ευρωπαϊκή Ένωση. 
Ένα αποδυναμωμένο και με διχόνοιες ΣΣΚ θα προκαλούσε τεράστιες πιθανότητες 
αστάθειας στο χώρο και πιθανότητες παρέμβασης από τους ισχυρούς γείτονες του ΣΣΚ. 
Δίνοντας συνέχεια στην υπουργική διάσκεψη της Τρόικας στην Γρανάδα και με στόχο την 
ποιοτική βελτίωση των σχέσεων των ΕΕ-ΣΣΚ, είναι συνεπώς σημαντικό το ΣΣΚ να 
εξακολουθήσει να δεσμεύεται μέσω πολιτικής για την ενθάρρυνση της ολοκλήρωσης και του 
ρόλου του ΣΣΚ. Αυτό δεν σημαίνει ότι δεν θα συνεχισθούν παράλληλα οι διμερείς σχέσεις 
με κάθε χώρα του Κόλπου και ότι αυτές δεν θα ενθαρρυνθούν σύμφωνα με τα ιδιαίτερα 
χαρακτηριστικά κάθε χώρας. 
Με την εφαρμογή των συστάσεων της διυπουργικής συνάντησης της Τρόικας στη Γρανάδα 
θα δοκιμαστούν οι σχέσεις ΕΕ-ΣΣΚ. Η ενίσχυση του πολιτικού διαλόγου, η εξεύρεση 
λύσεων σε προβλήματα τα οποία παρακωλύουν την πορεία προς την ενίσχυση των 
οικονομικών σχέσεων και την ανάπτυξη νέας συνεργασίας και η πλήρης σημασίας 
πολιτιστική διάσταση τα»ν σχέσεων, αποτελούν θέματα ενός ρεαλιστικού προγράμματος 
δράσης, συμφωνούν δε με την προσέγγιση που ακολουθείται στο πλαίσιο της εταιρικής 
σχέσης Ευρώπης-Μεσογείου. Δεν απαιτεί μεταβολή της ακολουθούμενης πολιτικής ή των 
12 
γενικών κατευθύνσεων του ΣΣΚ. Σε περίπτωση εφαρμογής του προγράμματος δράσης, 
τούτο θα συμβάλει στην επιδιωκόμενη ποιοτική βελτίωση των σχέσεων. Συνεπώς η ΕΕ θα 
πρέπει να καταβάλει τις μέγιστες προσπάθειες για να διασφαλίσει, σύμφωνα με τις 
συστάσεις της Υπουργικής Διάσκεψης της Τρόικας στη Γρανάδα, την προετοιμασία των 
σχετικών αποφάσεων ώστε η 6η Υπουργική Διάσκεψη του Μικτού Συμβουλίου να στεφθεί 
με επιτυχία. 
8. ΣΥΜΠΕΡΑΣΜΑΤΑ ΚΑΙ ΣΥΣΤΑΣΕΙΣ 
Σύμφωνα με την ανωτέρω ανασκόπηση των σχέσεων ΕΕ-ΣΣΚ, η Επιτροπή συνιστά προς το 
Συμβούλιο τα εξής: 
• να επιβεβαιώσει την στρατηγική σημασία μιας ισχυρής περιφερειακής ομάδας του 
ΣΣΚ, ικανής να αναλάβει προοδευτικά σημαντικότερο ρόλο στον οικονομικό και 
πολιτικό τομέα καθώς και στον τομέα της ασφάλειας· 
• να επιβεβαιώσει την δέσμευση του για την ανάπτυξη ισχυρών, αμοιβαία επωφελών 
σχέσεων ΕΕ-ΣΣΚ· 
• να επιβεβαιώσει την ανάγκη να συμπεριληφθούν οι χώρες του ΣΣΚ στη σφαιρική 
στρατηγική της ΕΕ για την βελτίωση των σχέσεων με εταίρους από άλλες περιοχές 
και ιδίως στον Μεσογειακό χώρο· 
• να επιβεβαιώσει την δέσμευση του να παρακολουθήσει και να εφαρμόσει με επιτυχία 
τις συστάσεις και τα συμπεράσματα της Υπουργικής Διάσκεψης της Τρόικας στη 
Γρανάδα και έτσι να επιτύχει την ποιοτική βελτίωση των σχέσεων ΕΕ-ΣΣΚ· 
• ειδικότερα το Συμβούλιο πρέπει να συμφωνήσει να ενισχύσει την πολιτική 
συνεργασία ΕΕ-ΣΣΚ σε υπουργικό επίπεδο, με την πραγματοποίηση συναντήσεων, 
δύο φορές τον χρόνο, σε επίπεδο ανωτέρων υπαλλήλων, για την συζήτηση θεμάτων 
που αφορούν τις σχέσεις ΕΕ-ΣΣΚ καθώς και διεθνών πολιτικών θεμάτων και 
θεμάτων που αφορούν την ασφάλεια και είναι κοινού ενδιαφέροντος. 
Από πλευράς της η Επιτροπή: 
• σύμφωνα με τις συστάσεις της Υπουργικής Διάσκεψης της Τρόικας στην Γρανάδα 
και τις διαπραγματευτικές οδηγίες, θα εντοπίσει με τους ομολόγους του ΣΣΚ, τα 
εμπόδια τα οποία παρακωλύουν την πρόοδο των συνεχιζομενωνδιαπραγματεύσεων 
περί ελευθέρων συναλλαγών ΕΚ-ΣΣΚ, με σκοπό την επανέναρξη των εν λόγω 
διαπραγματεύσεων, εγγυώμενη ότι η επιδιωκόμενη συμφωνία θα συμφωνεί με τις 
απαιτήσεις του ΔΟΕ· 
• σε επαφή με τους ομολόγους του ΣΣΚ και στο πλαίσιο της συμφωνίας συνεργασίας 
1989, θα υποβάλει προτάσεις για σημαντική διεύρυνση της συνεργασίας σε χώρους 
αμοιβαίου ενδιαφέροντος· 
• θα υποβάλει προτάσεις για τον πολλαπλασιασμό των επαφών και την βελτιωμένη 
κατανόηση σε χώρους περιφερειακής αποκεντρωμένης συνεργασίας, επιστημονικής 
συνεργασίας και διαχείρισης και προγράμματα για την ενίσχυση της οικονομικής 
συνεργασίας. 
13 
EL/CA03/95/01890600.P00 (EN) 
DFT/cp 
θα μελετήσει αν είναι σκόπιμο να υποβάλει πρόταση στο Συμβούλιο για 
συμπληρωματική εντολή διαπραγματεύσεων σχετικά με τις υπηρεσίες σύμφωνα με 
τις διατάξεις του ΠΟΕ, αφού διεξαγάγει τις αναγκαίες έρευνες για τις νομικές και 
οικονομικές συνέπειες επί της Ζώνης Ελεύθερων Συναλλαγών και λάβει υπόψη τις 
προτάσεις του ΣΣΚ στο πλαίσιο της GATS. 
Η Επιτροπή θα ενημερώνει πλήρως το Συμβούλιο όσον αφορά τις ενέργειες της για την 
υλοποίηση των συστάσεων της Υπουργικής Διάσκεψης της Τρόικας στη Γρανάδα μεταξύ 
άλλων, για τις εξελίξεις των διαπραγματεύσεων για τις ελεύθερες συναλλαγές, και θα 
υποβάλει τις κατάλληλες προτάσεις εγκαίρως για την προετοιμασία μιας επιτυχούς 6ης 
Υπουργικής Διάσκεψης του Μικτού Υπουργικού Συμβουλίου ΕΕ-ΣΣΚ, που θα 
πραγματοποιηθεί στο Λουξεμβούργο στις 22 και 23 Απριλίου 1996. 
14 
ΣΤΑΤΙΣΤΙΚΟ ΠΑΡΑΡΤΗΜΑ 
1. Εμπορικές συναλλαγές ΕΕ-ΣΣΚ 
ΕΞΕΛΙΞΕΙΣ ΕΜΠΟΡΙΚΩΝ ΣΥΝΑΛΛΑΓΩΝ ΕΕ-ΣΣΚ 
(δισεκ. ECU) 
1985 
1986 
1987 
1988 
1989 
1990 
1991 
1992 
1993 
1994 Εξαγωγές προς 
ΣΣΚ 
19,8 
14,7 
13,2 
12.9 
15,4 
13,9 
16,8 
18,3 
19,6 
19,3 Εισαγωγές από ΣΣΚ 
16,4 
12,3 
10,1 
8,7 
11,7 
11,8 
13,4 
12,3 
12,3 
11,3 Πλεόνασμα 
ΕΕ 
3,3 
2,3 
3,1 
4,1 
4,1 
2,0 
3,3 
6,0 
•7,3 
7,9 
Ποσοτικά, το μέγεθος των εμπορικών μας σχέσεων συνδυάζεται με σημαντικό εμπορικό 
πλεόνασμα το οποίο κατά το 1994 ανήλθε σε 7,9 δισεκ. ECU. Για κάθε ECU εισαγωγών από 
το ΣΣΚ (πρωταρχικά αργό πετρέλαιο), προς την περιφέρεια ΣΣΚ εξάγουμε 1,7 ECU 
μεταποιημένων προϊόντων. 
ΕΞΕΛΙΞΗ ΤΟΥ ΠΛΕΟΝΑΣΜΑΤΟΣ ΤΗΣ ΕΕ ΜΕ ΤΟ ΣΣΚ 
Gulf War 
Το ΣΣΚ αποτελεί το σημαντικότερο εμπορικό εταίρο της ΕΕ στον αραβικό κόσμο. Με το 
ΣΣΚ καλύπτονται το 40% των εμπορικών μας συναλλαγών με τις αραβικές χώρες και το 
4% των συνολικών εξαγωγών της ΕΕ προς τρίτες χο')ρες. 
ΣΥΓΚΡΙΣΗ ΜΕΤΑΞΥ ΕΞΑΓΩΓΩΝ ΤΗΣ ΕΕ ΠΡΟΣ ΤΟ ΣΣΚ ΚΑΙ ΠΡΟΣ ΑΛΛΕΣ 
ΖΩΝΕΣ Ή ΧΩΡΕΣ: 
ΕΞΑΓΩΓΕΣ ΕΕ ΤΟ 1994 ΠΡΟΣ | Αισεκ. ECU 
ΣΣΚ 193 
Κίνα 12,5 
Μαγκρέμπ 12,7 
Μερκοοούρ 14,8 
Τέως Σοβιετική Ένωση 15,8 ίί 
* * * 
ΣΤΑΤΙΣΤΙΚΟ ΠΑΡΑΡΤΗΜΑ 
2. Η ενεργειακή αλληλεξάρτηση ΕΕ-ΣΣΚ 
Το ήμισυ της ενέργειας στην ΕΕ εισάγεται ενώ τα όύο τρίτα από τις συνολικές αυτές 
εισαγωγές συνίστανται σε πετρέλαιο. Περισσότερο από το 20% των εισαγωγών πετρελαίου 
προέρχονται από το ΣΣΚ. Αυτό σημαίνει ότι το 10% περίπου της ενεργειακής κατανάλωσης 
στην ΕΕ καλύπτεται από προμήθειες των χωρών ΣΣΚ. 
Πάντως το μεριού) των χωρών ΣΣΚ στην ενεργειακή κατανάλωση της ΕΕ προβλέπεται ότι 
θα αυξηθεί όιότι: 
1. Η ενεργειακή παραγωγή της Ευρωπαϊκής Ένωσης θα κατέλθει κατά 10% και πλέον 
μέχρι το 2010 ενώ οι ανάγκες εισαγωγών θα αυξηθούν από 50% που ανέρχονται σήμερα 
στο 60% της ενεργειακής κατανάλωσης στην ΕΕ· 
2. Σε όλες τις ενδεχόμενεςκαταστάσεις, το πετρέλαιο θα διατηρήσει το υψηλότερο μερίδιο 
ενεργειακής κατανάλωσης· 
3. Το ΣΣΚ κατέχει το 46% των γνωστών αποθεμάτων πετρελαίου. 
ΠΡΟΜΗΘΕΥΤΕΣ ΤΗΣ ΕΕ ΣΕ ΑΡΓΟ ΠΕΤΡΕΑΑΙΟ: 
Rest of the world 
22% 
Libya 
12% 
Την αλληλεξάρτηση ΕΕ-ΣΣΚ ενισχύει το γεγονός ότι η ΕΕ αποτελεί τον πλησιέστερο 
προορισμό των εξαγωγών πετρελαίου από το ΣΣΚ και το σημαντικότερο εισαγωγέα 
πετρελαίου από το ΣΣΚ μετά την Ασία: 
ΠΡΟΟΡΙΣΜΟΣ ΕΝΕΡΓΕΙΑΚΩΝ ΕΞΑΓΩΓΩΝ ΑΠΟ ΤΗΝ ΠΕΡΙΦΕΡΕΙΑ ΤΟΥ ΚΟΛΠΟΥ: 
ΕΕ | 25,7 %~ 
ΗΠΑ 11,3 % 
Ιαπωνία 23,7 % 
Αραβικές χώρες 9 % 
Αοία εκτός Ιαπωνίας 19,1 % 
και Κίνας 
/6 
3. Κράτη μέλη ΣΣΚ ΣΤΑΤΙΣΤΙΚΟ ΠΑΡΑΡΤΗΜΑ 
Πληθυσμός (εκατ.) 
ΑΕΠ (εκατ. $ ΗΠΑ) 
Κατά κεφαλή 
εισόδημα 
Ανεργία 
Εξαγωγές (εκατ. S 
ΗΠΑ) 
Εισαγωγές (εκατ. $ 
ΗΠΑ) 
Ισοζύγιο (εκατ. $ 
ΗΠΑ) 
Εξαγωγές προς 
Εισαγωγές από Σαουηδική Αραβία 
16 
108.000 
11.000 
6,5% 
39.000 
26.000 
+12.000 
ΗΠΑ 21% 
Ιαπωνία 18% 
Σιγκαπούρη 6% 
Γαλλία 6% 
Κορέα 5% 
ΗΠΑ 18% 
ΗΒ 12% 
Ιαπωνία 10% 
Γερμανία 5% 
Γαλλία 5% Κουβέιτ 
1,75 
25.000 
15.100 
Αμελητέο 
11.800 
6.800 
+5.000 
Γαλλία 16% 
Ιταλία 15% 
Ιαπωνία 12% 
ΗΒ 11% 
ΗΠΑ 35% 
Ιαπωνία 12% 
ΗΒ 9% 
Καναδάς 9% Μπαχρέιν 
0.5 
4.600 
12.000 
13% 
3.300 
3.500 
+200 
Ιαπωνία 13% 
ΗΑΕ 12% 
Ινδία 10% 
Πακιστάν 8% 
Σιγκαπούρη 6% 
Σαουδ. Αρ.42% 
ΗΠΑ 14% 
ΗΒ 7% 
Ιαπωνία 5% 
Γερμανία 4% Κατάρ 
0.5 
8.800 
17.500 
δ.δ* 
3,000 
2.100 
+900 
Ιαπωνία 61% 
Βραζιλία 6% 
Κορέα 5% 
ΗΑΕ 4% 
Σιγκαπούρη 3% 
Ιαπωνία 14% 
ΗΒ 12% 
ΗΠΑ 12% 
Γερμανία 9% 
Γαλλία 5% ΗΑΕ 
2 
63.800 
24.000 
Αμελητέα 
21.329 
20.430 
+899 
Ιαπωνία 39% 
Σιγκαπούρη 5% 
Κορέα 4% 
Ιράν 4% 
Ινδία 4% 
Ιαπωνία 14% 
Η Β 9% 
ΗΠΑ 8% 
Γερμανία 6% Ομάν 
2 
16.400 
10.000 
δ.δ* 
5.488 
4.506 
+981 
ΗΑΕ 30% 
Ιαπωνία 27% 
Κορέα 10% 
Σιγκαπούρη 5% 
Ιαπωνία 20% 
ΗΒ 19% 
ΗΑΕ 14% 
ΗΠΑ 7% 
***** 
Πηγή: Eurostat, επίσημα στατιστικά στοιχεία ΣΣΚ, Διεθνής Οργανισμός Ενέργειας, Πράσινο βιβλίο για την ενεργειακή πολιτική της ΕΕ. 
* Σ.Μ. : δεν δίδεται 
^ν 
^eiBHBWeBW""""""•"»»•·* 
ISSN 0254-1483 
COM(95) 541 τελικό 
ΕΓΓΡΑΦΑ 
GR u 
Αριθ. καταλόγου : CB-CO-95-633-GR-C 
ISBN 92-77-96664-5 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λουξεμβούργο /?